Diari Oficial de la Generalitat Valenciana


Sumari del DOGV 1081, del 08-06-1989 (1989/814085)

DECRET 79/1989, de 30 de maig, del Consell de la Generalitat Valenciana, pel qual s'aprova definitivament el Pla de Ports i Instal.lacions Nàutico-Esportives de la Comunitat Valenciana.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/05/30/79/dof/vci/html**

### Dades del document

Número de DOGV
:   1081

Data del DOGV
:   08-06-1989

Secció del DOGV
:   DISPOSICIONS GENERALS

Número del document
:   1989/814085


Data del document
:   30-05-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 79/1989, de 30 de maig, del Consell de la Generalitat Valenciana, pel qual s'aprova definitivament el Pla de Ports i Instal.lacions Nàutico-Esportives de la Comunitat Valenciana.  
La pràctica de la navegació esportiva és una activitat de lleure els quals innegables beneficis per als seus practicants no són sinó mereixedors del suport dels poders públics i de l'activitat de l'Administració. El nombre creixent d'afeccionats a la navegació esportiva és, per altra banda, senyal inequívoc que el seu foment redunda en benefici d'amplis sectors de la societat; i l?ordenament correcte afavorirà, en equilibrar l?oferta i la demanda, els qui econòmicament es troben en desavantatge, ja que aquesta circumstància no implica, evidentment, una aficció inferior.  
Tanmateix, el caràcter públic de l'activitat, prestació de serveis portuaris i l?espai físic en el qual es desenvolupa tal activitat requereixen l'assumpció de la tasca de planificació a l'Administració, de manera que la creació de les infrastructures que suporten aquesta activitat no cause perjudicis a altres béns materials o intangibles, que no en manquen a les nostres costes, i que en tantes ocasions han tingut efectes negatius irreversibles.  
D'acord, doncs, amb aquests principis, tan generals com bàsics i imprescindibles, el Consell de la Generalitat Valenciana, mitjançant el Decret 162/1986, de 22 de desembre, regulà la formulació del Pla de Ports i Instal·lacions Nàutico-Esportives. Una volta complerts tots el requisits establerts per a la tramitació, ateses les garanties de publicitat i transparència en l?elaboració, acceptades i incorporades les al·legacions que els interessats formularen, i d'acord amb els informes emesos per Organismes oficials d'àmbit estatal i local, i atesos altres informes, s'escau fer complir el Decret esmentat. S'adoptaran, per tant, mesures inicials per a posar-lo en vigor en alçar-se la no admissió a tràmit de sol·licituds que operava fins avui i es resoldran els expedients en curs, es vincularan als Plans d'Ordenació dels Municipis afectats amb el Pla que s'aprove, i s'establirà la coordinació precisa per a la legislació d'impacte ambiental.  
En conseqüència, a proposta del Conseller d'Obres Públiques, Urbanisme i Transports i prèvia deliberació del Consell de la Generalitat Valenciana, en sessió celebrada el dia 30 de maig de 1989,  
DECRETE:  
Article primer  
S'aprova definitivament el Pla de Ports i Instal·lacions Nàutico-Esportives de la Comunitat Valenciana, que tindrà caràcter vinculant per a les Administracions públiques i els particulars.  
Són documents amb força normativa els plànols de capacitat d'acollida (Qualificació de la Costa) i les Normes del Pla. La resta dels documents tindrà un caràcter informatiu.  
Article segon  
El Pla integrarà l'ordenament urbanístic dels Municipis afectats, d'acord amb l'article 17.2 de la Llei sobre Règim del Sòl i Ordenació Urbana, i l'article 76.3.a) del Reglament de Planejament que la desenvolupa. El planejament municipal podrà contenir determinacions més restrictives per a la protecció de la costa.  
El Pla serà immediatament executiu i la seua vigència, indefinida, sense perjudici de les possibles modificacions que es puguen fer mitjançant els mecanismes legals de revisió.  
Article tercer  
Seran rebutjades d'ofici aquelles sol·licituds referents a instal·lacions que contradiguen les precisions del Pla. Les admissions a tràmit ho seran sense perjudici de la facultat de la Generalitat Valenciana per a denegar qualsevol sol·licitud, una vegada tramitat l?expedient.  
Article quart  
Els ports esportius i les marines equiparables amb aquests es tramitaran d'acord amb la Llei 55/1969, de 26 d'abril, sobre ports esportius, i correspondrà al Consell de la Generalitat Valenciana l'atorgament de la concessió.  
Les instal·lacions lleugeres a la costa es tramitaran d'acord amb la Llei 22/1988, de 28 de juliol, de Costes. Correspondrà al Conseller d'Obres Públiques, Urbanisme i Transports l'atorgament de la concessió.  
Les instal·lacions a construir a l?interior dels ports de la Generalitat Valenciana es faran d'acord amb la Llei de la Generalitat Valenciana 3 /1987, de 23 d'abril, sobre règim de gestió dels ports de la Generalitat Valenciana.  
En qualsevol cas, seran d'aplicació les determinacions contingudes en el Reglament de la Llei de ports esportius referent a condicionants de disseny i explotació, i a les condicions de les concessions que s'atorguen.  
Article cinquè  
Els projectes dels ports esportius i les marines interiors equiparables amb ells seran sotmeses a avaluació d'impacte ambiental en els terminis de la Llei de la Generalitat Valenciana 2/1989, de 3 de març.  
Els projectes d'instal·lacions lleugeres i les instal·lacions construïdes a l?interior de ports de la Generalitat Valenciana, contindran com a document annex un estudi sobre la repercussió de la construcció en el medi ambient.  
Article sisé  
S'estableixen com a fiances complementàries les fixades en la Llei 55/1969, de 26 d'abril, de ports esportius, per a garantir la tramitació de sol·licituds, el 0'75% del pressupost total de l'obra i el 4'25% per l'atorgament, si s'escau, de la concessió. L'import total de les concessions seran de l'1% i el 5%, respectivament, per a qualsevol tipus d'instal·lació.  
De la mateixa manera es podrà exigir fiances fins al 100% del valor de les mesures correctores defectes mèdio-ambientals que al seu torn s'establesquen, fiança que es retindrà en cas que aquestes no estiguen executades i demostren l?eficàcia.  
DISPOSICIONS TRANSITORIES  
Primera  
Queda sense efecte la suspensió de tramitacions establertes en el Decret del Consell de la Generalitat Valenciana 162/1986, de 22 de desembre.  
Segona  
Els expedients en curs hauran d'adaptar les característiques a les previsions del Pla aprovat.  
Tercera  
La Direcció General d'Obres Públiques requerirà d'ofici als peticionaris l?expedient dels quals estiga sense resoldre que realitzen les adaptacions necessàries en els projectes presentats, en el termini de sis mesos, al cap dels quals, s'entendrà per desistida la petició amb els efectes legals consegüents.  
Es podrà resoldre directament sense completar l?expedient, aquelles sol·licituts incompatibles amb les determinacions del Pla que no siga possible adaptar.  
DISPOSICIONS FINALS  
Primera  
Es faculta el Conseller d'Obres Públiques, Urbanisme i Transports per a dictar les disposicions necessàries en el desplegament d'aquest Decret.  
Segona  
Així mateix es faculta al Conseller d'obres Públiques, Urbanisme i Transports perquè establesca garanties complementàries a les fixades en l'article sisé d'aquest Decret, que avalen la solvència econòmica del peticionari.  
Tercera  
Aquest Decret vigirà l?endemà de la publicació al Diari Oficial de la Generalitat Valenciana.  
València, 30 de maig de 1989.  
El President de la Generalitat,   
JOAN LERMA I BLASCO  
El Conseller d'Obres Públiques, Urbanisme i Transports, RAFAEL BLASCO I CASTANY


Còpia Permalink ELI